
	1.
	Noteikumu konsolidētā versija
14. Nodokļa maksātājs un apsaimniekotājs dokumentus dienestā iesniedz elektroniski, reģistrējoties dienesta vienotās vides informācijas sistēmā un aizpildot attiecīgā parauga iesniegumu. Elektroniskos dokumentus sagatavo atbilstoši normatīvajiem aktiem par elektronisko dokumentu noformēšanu.
	Iebildums
Lūdzam precizēt projekta 1. punktā iekļauto Ministru kabineta 2012. gada 22. maija noteikumu Nr. 361 "Dabas resursu nodokļa piemērošanas noteikumi transportlīdzekļiem" (turpmāk – noteikumi Nr. 361) 14. punktu attiecībā uz nosacījumu par pienākumu nodokļa maksātājam un apsaimniekotājam dokumentus dienestā iesniegt elektroniski.
Noteikumu Nr. 361 spēkā esošā 14. punkta redakcija pieļauj nodokļa maksātājam un apsaimniekotājam dokumentus dienestā iesniegt arī papīra formā un elektroniski, ievietojot informāciju datu nesējā vai nosūtot uz dienesta oficiālo e-pasta adresi.
Administratīvā procesa likuma 56.panta pirmā daļa paredz, ka iesniegumu var iesniegt mutvārdos vai rakstveidā, arī elektroniski bez droša elektroniskā paraksta, ja iestāde nodrošina, ka fiziskās personas identitāte ir pārbaudīta saskaņā ar Fizisko personu elektroniskās identifikācijas likumu.
Vēršam uzmanību, ka Administratīvā procesa likuma 3.panta pirmā daļa paredz, ka šo likumu piemēro administratīvajā procesā iestādē, ciktāl citu likumu speciālajās tiesību normās nav noteikta cita kārtība. Līdz ar to, lai iestādē varētu vērsties tikai elektroniski, proti, atšķirīgi, kā tas ir noteikts Administratīvā procesa likumā, šādam regulējumam jābūt iekļautam speciālajā likumā.

